KLINIQ ดีดต่อ 3% ลุ้นกำไรปีนี้ 255 ล้าน โต 24% ชูเป้า 43.25 บ.
KLINIQ เด้งต่อ 3% โบรกชี้กำไรปี 66 ทะลุ 250 ล้านบาท เพิ่มขึ้น 24.13% รับขยายสาขาต่อเนื่อง ยังคงแนะนำซื้อเก็งกําไร มีราคาเป้าหมาย 43.25 บาท
KLINIQ เด้งต่อ 3% โบรกชี้กำไรปี 66 ทะลุ 250 ล้านบาท เพิ่มขึ้น 24.13% รับขยายสาขาต่อเนื่อง ยังคงแนะนำซื้อเก็งกําไร มีราคาเป้าหมาย 43.25 บาท
10 เม.ย. 2566

ผู้สื่อข่าวรายงานว่า วันนี้ (10 เม.ย.66) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ล่าสุด ณ เวลา 14:58 น. อยู่ที่ระดับ 40.75 บาท บวก 1.25 บาท หรือ 3.16% สูงสุดที่ระดับ 41.75 บาท ต่ำสุดที่ระดับ 38.75 บาท ด้วยมูลค่าซื้อขาย 107.72 ล้านบาท

บล.คิงส์ฟอร์ด ระบุในบทวิเคราะห์ประเมิน KLINIQ ว่าแนวโน้มกําไรสุทธิปี 66 จะเติบโตต่อเนื่องอยู่ที่ 255 ล้านบาท เพิ่มขึ้น 24.13% เมื่อเทียบกับงวดเดียวกันของปีก่อน และในปี 2567 คาดอยู่ที่ 334 ล้านบาท เพิ่มขึ้น 30.96% เมื่อเทียบกับงวดเดียวกันของปีก่อน
โดยมีปัจจัยหนุนจาก 1.การขยายสาขาอย่างต่อเนื่องโดยในปีนี้ประเมินว่าทาง KLINIQ จะเปิดสาขา KLINIQUE 4 สาขา และ L.A.B.X. 6 สาขา รวมเป็นทั้งหมด 10 สาขา
2.การเติบโตทางรายได้ของศูนย์ศัลยกรรมที่ยังมีปริมาณในการรองรับผู้ใช้บริการได้อีกมาก โดยปัจจุบัน occ. rate อยู่ที่ราว 30% คาดว่าภายในสิ้นปี occ. rate มีโอกาสขยับขึ้นไปที่ระดับ 60%
ทั้งนี้ยังคงแนะนำซื้อเก็งกําไร มีราคาเป้าหมาย 43.25 บาท